

ประกาศองค์การบริหารส่วนตำบลเมืองยาง

เรื่อง ผลการติดตามและประเมินผลแผนพัฒนาท้องถิ่น ประจำปีงบประมาณ ๒๕63

รอบเดือนตุลาคม 2561 (ระหว่าง 1 ตุลาคม พ.ศ. 2562 ถึง 30 กันยายน 2563)

...................................................................

ด้วยคณะกรรมการติดตาม และประเมินผลแผนพัฒนาได้ดำเนินการติดตามและประเมินผลแผนพัฒนาสำหรับแผนพัฒนาท้องถิ่นสี่ปี (พ.ศ. ๒๕61 - ๒๕๖4) ขององค์การบริหารส่วนตำบลเมืองยาง ประจำปีงบประมาณ ๒๕63 โดยได้ดำเนินการตามขั้นตอนตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 หมวด 6 ข้อ 29 และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 และ14 (5) ให้จัดทำแผนติดตามฯ อย่างน้อยปีละสองครั้งภายในเดือนเมษายนและภายในเดือนตุลาคมของทุกปีและประเมินผลแผนได้ดำเนินการติดตามและประเมินผลแผนเสร็จเป็นที่เรียบร้อยแล้วและได้นำเสนอต่อผู้บริหารท้องถิ่นเพื่อให้ผู้บริหารท้องถิ่นได้เสนอรายงานผล และเสนอความคิดเห็นซึ่งได้จากการติดตามและประเมินผลแผนพัฒนาท้องถิ่นต่อสภาท้องถิ่นได้ทราบแล้วเมื่อครั้งประชุมสมัยสามัญ ที่ 4 ครั้งที่ ๑ ประจำปี 2563 เมื่อวันพุธที่ 9 ธันวาคม ๒๕63 ณ ห้องประชุมองค์การบริหารส่วนตำบลเมืองยาง

องค์การบริหารส่วนตำบลเมืองยาง จึงขอประกาศผลการติดตามและประเมินผลแผนพัฒนา

ประจำปีงบประมาณ ๒๕63 (ระหว่าง 1 ตุลาคม พ.ศ. 2562 ถึง 30 กันยายน 2563) เพื่อให้ประชาชนในพื้นที่ทราบโดยทั่วกัน

ทั้งนี้ ตั้งแต่บัดนี้เป็นต้นไป

ประกาศ ณ วันที่ 14 เดือน ธันวาคม พ.ศ. ๒๕63



( นายสุริยา ศรีสัตยานุกูล )

ปลัดองค์การบริหารส่วนตำบลเมืองยาง

ปฏิบัติหน้าที่นายกองค์การบริหารส่วนตำบลเมืองยาง